**VAŽNI DATUMI I INFORMACIJE VEZANE ZA POSTUPAK UPISA:**

* 25. lipanj 2021. do 7. srpanj 2021. – prijave obrazovnih programa
* 9. srpanj 2021. – krajnji rok za zaprimanje potpisanih prijavnica (dostavljaju se u osnovne škole)
* 10. srpanj 2021. – objava konačnih ljestvica poretka
* **13. i 14. srpnja 2021. – dostava upisnica u Školu**

**UPISI**

**Učenici koji su stekli pravo upisa u Mješovito industrijsko-obrtničku školu mogu dostaviti upisnu dokumentaciju na dva načina:**

**1. Osobno donijeti dokumente u utorak, 13. srpnja 2021. ili srijedu 14. srpnja 2021. od 8 do 13 sati u školu na adresu Struga 33**

Upisnica mora biti potpisana, a može je dostaviti i druga osoba ako učenik ne može doći.

**2. Dokumente u utorak , 13. srpnja 2021. ili srijedu 14. srpnja 2021. od 8 do 13 sati dostaviti elektroničkom poštom upisnom povjerenstvu na e-mail adresu:** upisi.miosklc@gmail.com

**Upisnica mora biti isprintana, potpisana (oba potpisa) te skenirana, a dodatna dokumentacija samo skenirana. Originale su učenici dužni dostaviti prvi dan nastave.**

**Za upis u prvi razred učenici trebaju dostaviti:**

- **Upisnicu koju će sami isprinati iz sustava upisi.hr** (moći će se preuzeti iz sustava NISpuSŠ nakon što rezultati upisa postanu službeni). Upisnicu moraju potpisati učenik i roditelj.

Također, potrebno je rukom popuniti podatke koje sustav neće povući (adresa stanovanja, zanimanje roditelja, djevojačko prezime majke....).

- **Liječničku svjedodžbu medicine rada za sva zanimanja, osim za učenike s teškoćama u razvoju**

- **dokumentaciju na temelju koje su dobili dodatne bodove** (zdravstvene teskoće, socijalni status, invaliditet…) tj. onu dokumentaciju koju su razrednici u osnovnim školama ručno unosili u sustav. Ovo se ne odnosi na bodove/direktan upis koje je sustav sam povukao (npr. državna natjecanja ili natjecanja u sportu).

Nije potrebno nositi svjedodžbe, domovnicu ili rodni list.

Ako kandidat zbog opravdanih razloga nije u mogućnosti u propisanim rokovima dostaviti potpisanu upisnicu za upis u I. razred, može je dostaviti i druga osoba.